5. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. Φ.20463 της 5/12 Νοεμ. 1954 Περί καθορισμού ωρών εργασίας των κουρείων και κομμωτηρίων Αθηνών, Πειραιώς και Θεσσαλονίκης. Εν όψει του άρθρ. 5 παρ. 2 του Νόμ. 2855/1954 «περί τροποποιήσεως και συμπληρώσεως εργατικών τινων νόμων». Καθορίζομεν τας ώρας εργασίας των κουρείων και κομμωτηρίων Αθηνών, Πειραιώς και Θεσσαλονίκης, ως ακολούθως: Δευτέραν 8½, Τρίτην, Τετάρτην, Πέμπτην και Παρασκευήν 9 και έκαστον Σάββατον και τας παραμονάς των εξαιρεσίμων εορτών, καθ’ ας την επομένην παραμένουν κλειστά, 11½ ώρας. «Επιτρέπεται, όπως αυξάνωνται αι ώραι ημερησίας εργασίας επί αντιστοίχω μειώσει του ωραρίου ετέρων ημερών, χωρίς εν πάση περιπτώσει το σύνολον των ωρών εργασίας εκάστης ημέρας πλην του Σαββάτου να δύναται να υπερβή τας 9½ ώρας ουδέ τας 56 ώρας εβδομαδιαίως». Το εντός « » εδάφιον προσετέθη δια της υπ’ αριθ. 23153/1730 της 2/13 Απρ. 1955 αποφάσεως Υπουργού Εργασίας. Δια της υπ’ αριθ. 10262/2132 της 5/28 Φεβρ. 1959 αποφ. Υπ. Εργασίας αι διατάξεις της ως άνω αποφάσεως επεξετάθησαν και εις τα κουρεία και κομμωτήρια των πέριξ των πόλεων Αθηνών, Πειραιώς και Θεσ/νίκης Δήμων, Κοινοτήτων και Συνοικισμών. 15.Ι.ω.3-5 Ώρες εργασίας σε διάφορα επαγγέλματα 385

[Source: greek_legal_code_raptarchis | Tokens: 1080]